Vazirlar Mahkamasining “O‘zbekiston Respublikasi Prezidentining “1941 — 1945-yillardagi urush va mehnat fronti faxriylarini ijtimoiy qo‘llab-quvvatlashni yanada kuchaytirish chora-tadbirlari to‘g‘risida” 2014-yil 13-oktabrdagi PF-4658-son Farmonini a

1941 — 1945-yillardagi urush va mehnat fronti faxriylarini sanatoriy-kurortda sog‘lomlashtirish uchun qulay shart-sharoitlar yaratish maqsadida Vazirlar Mahkamasi qaror qiladi:
 1. Vazirlar Mahkamasining “O‘zbekiston Respublikasi Prezidentining “1941 — 1945-yillardagi urush va mehnat fronti faxriylarini ijtimoiy qo‘llab-quvvatlashni yanada kuchaytirish chora-tadbirlari to‘g‘risida” 2014-yil 13-oktabrdagi PF–4658-son Farmonini amalga oshirish chora-tadbirlari haqida” 2014-yil 24-dekabrdagi 361-son qaroriga (O‘zbekiston Respublikasi QT, 2014-y., 12-son, 130-modda) ilovaga muvofiq o‘zgartirishlar va qo‘shimcha kiritilsin.
 2. O‘zbekiston Respublikasi Mehnat va aholini ijtimoiy muhofaza qilish vazirligi O‘zbekiston Respublikasi Sog‘liqni saqlash vazirligi, O‘zbekiston Kasaba uyushmalari Federatsiyasi Kengashi hamda “Nuroniy” jamg‘armasi bilan birgalikda 1941 — 1945-yillardagi urush va mehnat fronti faxriylarini O‘zbekiston Respublikasi Mehnat va aholini ijtimoiy muhofaza qilish vazirligiga, O‘zbekiston Kasaba uyushmalari Federatsiyasi Kengashiga hamda davlat va xo‘jalik boshqaruvi organlariga qarashli sanatoriy-sog‘lomlashtirish muassasalarida sog‘lomlashtirish tartibi to‘g‘risidagi nizomga muvofiq har yili sog‘lomlashtirishni ta’minlasin.
 3. Mazkur qarorning bajarilishini nazorat qilish O‘zbekiston Respublikasi Bosh vazirining birinchi o‘rinbosari R.S. Azimov va O‘zbekiston Respublikasi Bosh vazirining o‘rinbosari A.I. Ikramov zimmasiga yuklansin.
 1. 1-ilovada:
 a) 2-bandning ikkinchi xatboshi quyidagi tahrirda bayon qilinsin:
 “Urush va mehnat fronti faxriylari sog‘lomlashtiriladigan sanatoriylar ro‘yxati O‘zbekiston Respublikasi Sog‘liqni saqlash vazirligi, O‘zbekiston Kasaba uyushmalari Federatsiyasi Kengashi va “Nuroniy” jamg‘armasi tomonidan belgilanadi hamda har yili 1-oktabrgacha bo‘lgan muddatda O‘zbekiston Respublikasi Bosh vazirining o‘rinbosari — O‘zbekiston Respublikasi Vazirlar Mahkamasining Madaniyat, ta’lim, sog‘liqni saqlash va ijtimoiy muhofaza masalalari kompleksi rahbariga tasdiqlash uchun kiritiladi”;
 b) 13-bandning oltinchi xatboshidagi “1-guruh urush nogironi” so‘zlari “1-guruh nogironi bo‘lgan urush va mehnat fronti faxriylari” so‘zlari bilan almashtirilsin;
 v) 14-band quyidagi tahrirda bayon qilinsin:
 “14. Tuman (shahar) bandlikka ko‘maklashish va aholini ijtimoiy muhofaza qilish markazlari tuman (shahar) tibbiyot birlashmalari bilan birgalikda, zarur bo‘lgan yo‘nalish, sanatoriyning nomi va sog‘liqni tiklash uchun o‘zi xohlagan muddat ko‘rsatilgan holda ariza bergan shaxslar ro‘yxatlarini shakllantiradilar, ularni “Nuroniy” jamg‘armasi bo‘linmalarida kelishadilar hamda yo‘llanmalar ajratish yuzasidan har yili 15-noyabrgacha bo‘lgan muddatda Nogironlarni reabilitatsiya qilish va protezlash milliy markaziga buyurtmanoma taqdim etadilar”;
 g) 19-bandning birinchi xatboshi quyidagi tahrirda bayon qilinsin:
 “Har bir sanatoriy bo‘yicha urush va mehnat fronti faxriylarini sog‘lomlashtirish uchun oylarga taqsimlangan va ajratilgan o‘rinlar soni ko‘rsatilgan holda yo‘llanmalarni taqsimlash rejasi har yili 1-dekabrgacha bo‘lgan muddatda Nogironlarni reabilitatsiya qilish va protezlash milliy markazi tomonidan O‘zbekiston Respublikasi Sog‘liqni saqlash vazirligining Davolash-profilaktika yordamini tashkil etish bosh boshqarmasi, O‘zbekiston Kasaba uyushmalari Federatsiyasi Kengashining Sanatoriy-kurortlar boshqarmasi bilan birgalikda ishlab chiqiladi hamda O‘zbekiston Respublikasi Mehnat va aholini ijtimoiy himoya qilish vaziri, Sog‘liqni saqlash vaziri, “Nuroniy” jamg‘armasi raisi, O‘zbekiston Kasaba uyushmalari Federatsiyasi Kengashi raisi bilan kelishilgandan keyin O‘zbekiston Respublikasi Mehnat va aholini ijtimoiy himoya qilish vazirligi tomonidan O‘zbekiston Respublikasi Bosh vazirining o‘rinbosari — O‘zbekiston Respublikasi Vazirlar Mahkamasining Madaniyat, ta’lim, sog‘liqni saqlash va ijtimoiy muhofaza masalalari kompleksi rahbari tomonidan tasdiqlash uchun O‘zbekiston Respublikasi Vazirlar Mahkamasiga yuboriladi”;
 d) 24-bandning ikkinchi xatboshi quyidagi tahrirda bayon qilinsin:
 “Yo‘llanmalar asosan urush va mehnat fronti faxriylari yashaydigan mintaqada joylashgan sanatoriylarga ajratiladi. Ushbu mintaqada talab qilinadigan sog‘lomlashtirish yo‘nalishidagi sanatoriy mavjud bo‘lmagan taqdirda yoki bo‘sh o‘rinlar mavjud bo‘lmaganda yo‘llanmalar respublika mintaqalaridagi eng yaqin joylashgan tegishli sog‘lomlashtirish yo‘nalishidagi sanatoriylarga, ularda o‘rinlar mavjudligidan kelib chiqqan holda ajratilishi mumkin”;
 e) 28 va 29-bandlar quyidagi tahrirda bayon qilinsin: 
 “28. Sanatoriylarda 12 kunlik sog‘lomlashtirish yo‘llanmalari qiymatini to‘lash uchun kalendar yildagi xarajatlarning cheklangan miqdori har yili 10-noyabrgacha bo‘lgan muddatda, O‘zbekiston Respublikasi Vazirlar Mahkamasi tomonidan ushbu Nizomning 2-bandiga muvofiq tasdiqlanadigan ro‘yxatga kiritilgan sanatoriylarda sog‘lomlashtirish uchun yo‘llanmalarning o‘rtacha qiymatidan kelib chiqqan holda, O‘zbekiston Respublikasi Moliya vazirligi tomonidan belgilanadi. 
 29. Nogironlarni reabilitatsiya qilish va protezlash milliy markazi:
 10-oktabrgacha bo‘lgan muddatda — kelgusi yil uchun 12 kunlik sog‘lomlashtirish yo‘llanmalarining qiymati va o‘rinlarning umumiy soni, shu jumladan urush va mehnat fronti faxriylarini sog‘lomlashtirish uchun ajratiladigan yo‘llanmalar qiymati to‘g‘risida takliflar olish uchun O‘zbekiston Kasaba uyushmalari Federatsiyasi Kengashining Sanatoriy-kurortlar boshqarmasiga talabnoma yuboradi;
 1-noyabrgacha bo‘lgan muddatda — olingan ma’lumotlarni sanatoriylarda 12 kunlik sog‘lomlashtirish yo‘llanmalari qiymatini to‘lash xarajatlarining cheklangan miqdorini aniqlash uchun O‘zbekiston Respublikasi Moliya vazirligiga yuboradi;
 12 kunlik sog‘lomlashtirish yo‘llanmalarining qiymati to‘g‘risida sanatoriylardan olingan takliflardan kelib chiqqan holda, ularni to‘lash uchun xarajatlarning tasdiqlangan cheklangan miqdori, shuningdek urush va mehnat fronti faxriylarining kutilayotgan soni hamda kelgusi yil uchun ajratiladigan budjet mablag‘larining prognoz hajmlari asosida, O‘zbekiston Kasaba uyushmalari Federatsiyasi Kengashining Sanatoriy-kurortlar boshqarmasi, davlat va xo‘jalik boshqaruvi organlarining sanatoriylari bilan shartnomalar tuzadi;
 moliya yili boshida, qonun hujjatlarida nazarda tutilgan tartibda, ushbu kalendar yil uchun shartnomalar summasining 15 foizi miqdorida oldindan to‘lovni amalga oshiradi”;
 j) 37-bandga quyidagi mazmundagi xatboshi qo‘shilsin:
 “Sanatoriylar rahbarlari Nogironlarni reabilitatsiya qilish va protezlash milliy markaziga taqdim etiladigan ma’lumotlarning ishonchliligi va asoslanganligi, shuningdek ko‘rsatiladigan xizmatlar sifati uchun O‘zbekiston Respublikasining qonunchiligiga muvofiq javob beradilar”;
 z) 38-band quyidagi tahrirda bayon qilinsin:
 “38. Yo‘llanmalar Nogironlarni reabilitatsiya qilish va protezlash milliy markazi tomonidan bosmaxona usulida bosilgan, tartib raqamiga ega bo‘lgan maxsus blankalarda tayyorlanadi, ular “1941 — 1945-yillardagi urush va mehnat fronti faxriylari uchun yo‘llanma” so‘zlari yozilgan tegishli shtamp bilan tasdiqlanadi hamda ularda qaytarma (yirtma) talon bo‘ladi”.
 2. 2-ilovaning matni quyidagi tahrirda bayon qilinsin: